open-index/open-wikipedia-markdown huggingface dataset:
Αμύγδαλο

300px|μικρογραφία|
thumb|right|300px|Ωμά αμύγδαλα

Το **αμύγδαλο** είναι ο καρπός της αμυγδαλιάς. Το εξωκάρπιο έχει χρώμα γκριζοπράσινο και είναι χνουδωτό. Στο εσωτερικό του υπάρχει ο πυρήνας, ένας ξυλώδης φλοιός και μέσα σε αυτό ένα ή δύο σπέρματα που είναι και αυτά που χρησιμοποιούνται για τροφή ή επεξεργασία.

## Είδη και θρεπτική αξία
Ανάλογα με την ποικιλία του δέντρου, τα σπέρματα είναι γλυκά ή πικρά. Τα αμύγδαλα περιέχουν 25-40% αμυγδαλέλαιο, που χρησιμοποιείται στη φαρμακοποιία, την κοσμετολογία και στην αρωματοποιία. 
Σε ορισμένες χώρες η αμυγδαλιά-νάνος καλλιεργείται και ως διακοσμητικό φυτό.

## Τρόποι κατανάλωσης
Τα αμύγδαλα μπορούν να φαγωθούν ωμά ή ψημένα και αλατισμένα. Οι αρχαίοι Έλληνες, οι Χετταίοι, οι Ρωμαίοι και οι Ευρωπαίοι τον Μεσαίωνα τα χρησιμοποιούσαν και στην μαγειρική, κάτι που γίνεται ακόμα και σήμερα. Επίσης καβουρντισμένα και τριμμένα, λιωμένα ή και ολόκληρα χρησιμοποιούνται και στη ζαχαροπλαστική. Στην Ελλάδα γνωστά γλυκά που παρασκευάζονται με βάση τα αμύγδαλα είναι τα αμυγδαλωτά. Επίσης τα αμύγδαλα χρησιμοποιούνται ευρύτατα στη γέμιση σοκολάτας. Τα αμύγδαλα περιέχουν 18% πρωτεΐνη.

## Κίνδυνοι για τους καρπούς
Τα πικρά αμύγδαλα αναπτύσσουν, όταν ο καρπός πληγωθεί ή υποστεί μηχανική παραμόρφωση, ένα πολύ ισχυρό δηλητήριο, το υδροκυάνιο.  

## Παραπομπές

## Δείτε επίσης
*Αμυγδαλιά

## Εξωτερικοί σύνδεσμοι
* 
* 

Κατηγορία:Κάρυα και ελαιούχοι σπόροι
Κατηγορία:Ξηροί καρποί
Κατηγορία:Δρύπες
Ειρήνη (αποσαφήνιση)

Η λέξη **Ειρήνη** μπορεί να αναφέρεται:

## Ως έννοια
* Στην ειρήνη, δηλαδή (1) στην κατάσταση σχέσεων μεταξύ κρατών, λαών, εθνών, κοινωνικών ομάδων, ατόμων που αντιμετωπίζουν και επιλύουν τις διαφορές τους χωρίς να καταφεύγουν στη χρήση βίας και σε συγκρούσεις (2) την ψυχική ηρεμία, τη γαλήνη ενός ατόμου
## Ως όνομα
* Αγία Ειρήνη (μεγαλομάρτυς), η Μεγαλομάρτυς, αγία της Ορθόδοξης Εκκλησίας
* Ειρήνη Χρυσοβαλάντου, οσία της Ορθόδοξης Εκκλησίας
* Ειρήνη (μυθολογία), θυγατέρα του Δία και της Θέμιδας 
* *[[Ειρήνη (κωμωδία)]]*, κωμωδία του Αριστοφάνη
* 14 Ειρήνη, αστεροειδής.
* Ειρήνη (όνομα), γυναικείο κύριο όνομα
* Σταθμός Ειρήνη (Μετρό Αθήνας), σταθμός του Μετρό της Αθήνας
* Ειρήνη του Καλλία, συνθήκη ειρήνης περί το 449 π.Χ.
* Ειρήνη και Πλούτος του Κηφισόδοτου

* Ειρήνη η Αθηναία, Αυτοκράτειρα του Βυζαντίου
* Ειρήνη Λακαπηνή
* Ειρήνη Δούκαινα
* Ειρήνη Αγγελίνα
* Ειρήνη Ασανίνα
* Ειρήνη Λασκαρίνα Παλαιολογίνα
* Ειρήνη Γατελούζου Παλαιολογίνα
* Ειρήνη Παλαιολογίνα (κόρη Δημητρίου)
* Ειρήνη Παλαιολογίνα της Βουλγαρίας
* Ειρήνη της Ουγγαρίας
* Ειρήνη του Μπράουνσβαϊγκ
* Ειρήνη της Έσσης και του Ρήνου
* Πριγκίπισσα Ειρήνη, Δούκισσα της Αόστης
* Ειρήνη της Ελλάδας (1904-1974), κόρη του Κωνσταντίνου Α΄ της Ελλάδας
* Πριγκίπισσα Ειρήνη της Ελλάδας και της Δανίας, κόρη του Παύλου της Ελλάδας
* Ειρήνη Μεγαπάνου

## Δείτε επίσης
* Σαλόμ, εβραϊκός χαιρετισμός.
* Αγία Ειρήνη (αποσαφήνιση)

Κατηγορία:Αποσαφηνίσεις ονομάτων
Χριστίνα Σύλβα

Η **Χριστίνα Σύλβα** (ως Σύλβα Πουλοπούλου, 21 Οκτωβρίου 1932 - 23 Απριλίου 1994) ήταν Ελληνίδα ηθοποιός και θιασάρχισσα. 

## Βιογραφία
Η πρώτη της θεατρική εμφάνιση έγινε το 1957 με το θίασο της Κατερίνας. Υπήρξε συμπρωταγωνίστρια του Λάμπρου Κωνσταντάρα. Συνεργάσθηκε με πολλούς θεατρικούς θιάσους. 

Πέθανε από καρκίνο και ετάφη στο Κοιμητήριο της Δάφνης. Είχε δύο κόρες.

## Φιλμογραφία

## Θεατρικές παραστάσεις

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές

## Πηγές
* Έλληνες - Ελληνίδες ηθοποιοί
* Θόδωρος Έξαρχος, ‘Έλληνες ηθοποιοί‘

## Παραπομπές
  

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Προκαταρκτικό ερωτικό παιχνίδι

Το **προκαταρκτικό ερωτικό παιχνίδι** είναι το ερωτικό παιχνίδι ανάμεσα σε δύο ερωτικούς συντρόφους έτσι ώστε να προετοιμαστούν για τη συνουσία. Το τι περιλαμβάνει, εξαρτάται από τους ερωτικούς συντρόφους. Ανάλογα με την ερωτική διάθεση της στιγμής, αλλά και τις προτιμήσεις / χαρακτήρα / φαντασιώσεις του ζευγαριού, αλλάζει και το ερωτικό παιχνίδι μεταξύ τους. Είναι επίσης σημαντικό να αναφερθεί ότι το ίδιο άτομο με άλλον ερωτικό σύντροφο είναι αρκετά συχνό να προτιμά άλλα ερωτικά παιχνίδια.

Τα πιο συνηθισμένα προκαταρκτικά ερωτικά παιχνίδια είναι χάδια και φιλιά (ιδίως με γαλλικό φιλί), μαζί και με την αφαίρεση των ρούχων, θα μπορούσε όμως να θεωρήσει κανείς σαν αρχικό στάδιο στο ερωτικό παιχνίδι γλυκόλογα ή πειράγματα που δεν αποτελούν φυσική επαφή. Ανάλογα με τη διάθεση και την άνεση των συντρόφων αυτά τα παιχνίδια μπορεί να επεκταθούν και σε άλλες σεξουαλικές δραστηριότητες όπως ερεθισμός των γεννητικών οργάνων, πεολειχία, αιδοιολειχία. Ως προκαταρκτικά ερωτικά παιχνίδια μπορεί να θεωρηθούν και ο σαδισμός, μαζοχισμός και ο σαδομαζοχισμός, αν και είναι δυνατό να συνοδεύουν την ερωτική πράξη και να μην προηγούνται απαραίτητα αυτής.

Ο ρόλος των προκαταρκτικών ερωτικών παιχνιδιών είναι σημαντικός για την ποιότητα της σεξουαλικής συνεύρεσης, καθώς δίνει την ευκαιρία στους ερωτικούς συντρόφους να προετοιμαστούν καλύτερα για την ερωτική επαφή.

## Βιβλιογραφία
* The Myth of the Vaginal Orgasm by Anne Koedt (1970)

Κατηγορία:Σεξουαλικότητα
Ηράκλειο (αποσαφήνιση)

Το όνομα **Ηράκλειο** ή **Ηράκλειον** μπορεί να αναφέρονται: 

## Αρχαίοι οικισμοί
* Ηράκλειον Αιγύπτου, αρχαία παραθαλλάσια πόλη της Αιγύπτου
* Ερκολάνο ή αλλιώς Ηράκλεια ή Ηράκλειον Καμπανίας, αρχαία πόλη της Καμπανίας στη Μεγάλη Ελλάδα (Νότια Ιταλία)
* Ηράκλειον (Νείλου), αρχαία παραποτάμια πόλη της Αιγύπτου, αναφερόμενο και ως *Ηράκλειον Κανωβικό*
* Ηράκλειον Πιερίας, αρχαία πόλη της Πιερίας

## Σύγχρονοι οικισμοί
* Ηράκλειο Αττικής, πόλη και προάστιο της Αθήνας, αναφερόμενο και ως *Νέο Ηράκλειο*
* Ηράκλειο Θεσσαλονίκης, οικισμός του δήμου Λαγκαδά
* Ηράκλειο Κορίνθου, οικισμός του δήμου Νεμέας
* Ηράκλειο Κρήτης, πόλη της Κρήτης και έδρα του δήμου Ηρακλείου

## Συνοικίες
* Άνω Ηράκλειο Αττικής, συνοικία και πρώην οικισμός του Ηρακλείου Αττικής

## Ακρωτήρια
* Ηράκλειο Ευξείνου, ιστορική ονομασία ακρωτηρίου της Μαύρης Θάλασσας, στην Ασιατική Σαρματία
* Ηράκλειο Βρουττίων ή *Capo Spartivento*, ακρωτήριο της Καλαβρίας στην Ιταλία

## Διοικητικές διαιρέσεις
* Περιφερειακή Ενότητα Ηρακλείου, διοικητική διαίρεση της Περιφέρειας Κρήτης
* Νομός Ηρακλείου, πρώην διοικητική διαίρεση της Κρήτης
* Δήμος Ηρακλείου, δήμος της Κρήτης
* Δήμος Ηρακλείου Αττικής δήμος της περιφερειακής ενότητας Βορείου Τομέα Αθηνών
* Δήμος Ηρακλείου Κεφαλληνίας, πρώην δήμος της Κεφαλλονιάς

## Συγκοινωνίες
* Ηράκλειον (Ε/Γ-Ο/Γ), επιβατηγό πλοίο που κατέληξε σε μεγάλη ναυτική τραγωδία
* Σταθμός Ηράκλειο (Μετρό Αθήνας), σταθμός της γραμμής 1 του μετρό της Αθήνας
* Σταθμός Ηράκλειο (Προαστιακός Αθήνας), σταθμός του προαστιακού της Αθήνας

## Διάφορα
* Ηράκλειο Ο.Α.Α., αθλητικό σωματείο της πόλης Ηράκλειο
* Ηράκλειο (βοτανική) ή *Heracleum*, γένος ποώδους φυτού που περιλαμβάνει 70 είδη

## Δείτε επίσης
* Σταθμός Ηρακλείου
* Ηράκλεια (αποσαφήνιση)

Κατηγορία:Αποσαφηνίσεις ελληνικών τοπωνυμίων
Αζίμ Ισαμπέκοφ

Ο **Αζίμ Ιζαμπέκοφ** (*Азимбек Бейшембаевич Исабеков*, 4 Απριλίου 1960) είναι πολιτικός από την Κιργιζία. Χρημάτισε πρωθυπουργός της χώρας το 2007. Παρέμεινε πρωθυπουργός για δύο μήνες.

## Καριέρα
Γεννήθηκε στο χωριό Αρασχάν στην επαρχία Τσου της πρώην Σοβιετικής Σοσιαλιστικής Δημοκρατίας της Κιργιζίας στις 4 Απριλίου του 1960. Το 2006-2007 ήταν Υπουργός Γεωργίας. Έγινε Πρωθυπουργός της χώρας το 2007. Ο διορισμός του στην πρωθυπουργία στην θέση του Φελίξ Κούλοφ εγκρίθηκε από τη Βουλή στις 29 Ιανουαρίου του 2007με 57 υπέρ και 4 κατά. 

Στις 28 Μαρτίου του 2007 ο Ιζαμπέκοφ απέλυσε αρκετούς υπουργούς, καθώς επιθυμούσε την είσοδο νέων προσώπων στο κυβερνητικό σχήμα. Ο πρόεδρος ήταν αντίθετος στις αλλαγές αυτές με αποτέλεσμα την επομένη να παραιτηθεί ο πρωθυπουργός.

Τον διαδέχθηκε ο Αλμάζμπεκ Αταμπάγιεφ.

## Παραπομπές


Κατηγορία:Πρωθυπουργοί της Κιργιζίας
Κόλπος (ανατομία)

μικρογραφία|δεξιά|Τομή του γυναικείου αναπαραγωγικού συστήματος. Ο κόλπος σημειώνεται με i.
Ο **κόλπος**  ή κολεός είναι μέρος των θηλυκών εσωτερικών αναπαραγωγικών οργάνων. Το εξωτερικό είναι το αιδοίο ενώ το εσωτερικό η μήτρα, οι σάλπιγγες και οι ωοθήκες. Ο κόλπος είναι ένας ευθύς ινομυώδης σωλήνας μήκους 10 εκατοστών περίπου και εκτείνεται από τον τράχηλο της μήτρας ως τον πρόδομο του κολεού στο αιδοίο. Ο ρόλος που εξυπηρετεί είναι αφ' ενός να παρέχει την οδό διαμέσου της οποίας το έμβρυο και ο πλακούντας θα εξέλθει από την μήτρα αλλά και ο τόπος στον οποίο εισέρχεται το πέος κατά την συνουσία έτσι ώστε να αφήσει το σπέρμα στην μήτρα. Επίσης, ο κόλπος διοχετεύει την εμμηνορρυσιακή ροή. Προσθίως του κόλπου αναγνωρίζεται η ουροδόχος κύστη και οπισθίως αυτής το ορθό. 

Κατηγορία:Ανθρώπινο γυναικείο αναπαραγωγικό σύστημα
Κατηγορία:Γυναίκα και σεξουαλικότητα
Κατηγορία:Γυναικολογία
Κατηγορία:Γυναικεία υγεία
Κατηγορία:Γεννητικά όργανα
Σέλινο

Το **σέλινο **(επιστ. *Σέλινον το βαρύοσμον*, *Apium graveolens*) είναι διετές, ιθαγενές  φυτό του γένους *Σέλινον* (*Apium*) της οικογένειας των Σελινοειδών (Apiaceae) (συν. Σκιαδοφόρων (Umbelliferae)).

## Στην αρχαιότητα
Είναι γνωστό από τα αρχαία χρόνια όταν Έλληνες και Ρωμαίοι το χρησιμοποιούσαν στη μαγειρική και οι Κινέζοι για φάρμακο. 
Επίσης το θεωρούσαν πένθιμο φυτό γιατί στις νεκρικές τελετές οι πενθούντες φορούσαν στεφάνι από σέλινο.

## Περιγραφή
Έντονα αρωματικό φυτό, με σκληρό βλαστό, ρίζες σαρκώδεις και ινώδεις, φύλλα με διαιρεμένο έλασμα, οι μίσχοι  κυρτωμένοι δημιουργούν  αυλάκι. 

Το ύψος του φτάνει τα 90 εκατοστά και τα σπόρια του είναι αρωματικά, με ίδιο άρωμα με αυτό του φυτού αλλά με πικρότερη και πιο καυστική γεύση.

thumb|left|200px|Τα σπόρια του χρησιμοποιούνται ως μπαχαρικό

Πολλαπλασιάζεται με σπορά σε θερμοκήπια ή ειδικά σπορεία και στη συνέχεια μεταφυτεύεται σε μικρά σακουλάκια  αφού  περάσουν 5-7 εβδομάδες.

Όταν το ύψος των φυταρίων φτάσει τα 20 εκατοστά περίπου τότε φυτεύονται στην τελική τους θέση.

Οι απαιτήσεις σε νερό είναι μεγάλες και το τακτικό πότισμα είναι απαραίτητο ενώ η λίπανση του εδάφους είναι αναγκαία και πρέπει να γίνεται  είτε με κοπριά είτε με ειδικά λιπάσματα.

Το έντονο άρωμα που έχει το σέλινο οφείλεται σε αιθέριο έλαιο που δίνει στο φυτό ορεκτικές, χωνευτικές και τονωτικές ιδιότητες.

## Θρεπτικές ουσίες
Περιέχει σίδηρο, ασβέστιο, φώσφορο και βιταμίνες C, B1, B2 και Κ. Θεωρείται ότι έχει φαρμακευτικές ιδιότητες και μπορεί να χρησιμοποιηθεί σε παθήσεις των νεφρών και της ουροδόχου κύστης καθώς και κατά των αρθριτικών παθήσεων.

## Ποικιλίες
Υπάρχουν 3 βασικές ποικιλίες σέλινου.
* Η  μία (*var. rapaceum*) με μεγάλη σαρκώδη ρίζα  τη γνωστή **[[σελινόριζα]]** (eng. *Celeriac* or *Celery root*), που καλλιεργείται και τρώγεται ωμή, σαλάτα, σε σούπες και μαγειρεμένη με διάφορους συνδυασμούς, 
* Η δεύτερη (*var. dulce*), αποκαλείται και **[[σέλερι]]** (eng. *Celery*). Είναι η πιο γνωστή διεθνώς, με σαρκώδεις μεγάλους μίσχους οι οποίοι τρώγονται είτε ωμοί είτε μαγειρεμένοι. Τα φύλλα της ποικιλίας συνήθως δεν καταναλώνονται (έχουν πικρή γεύση).
* Η τρίτη (*var. secalinum*) είναι αυτή που στην Ελλάδα αποκαλούμε **σέλινο** (eng. *Leaf Celery*, or *Cutting Celery*). Έχει λεπτούς μίσχους και πλούσιο φύλλωμα. Καλλιεργείται για τα φύλλα της τα οποία τρώγονται είτε ωμά, είτε μαγειρεμένα.  

Τα σπόρια του  χρησιμοποιούνται σε διάφορες σούπες και τουρσιά ως μπαχαρικό καθώς επίσης και στην αρωματοποιία.

## Εξωτερικοί σύνδεσμοι
* 
* 

Κατηγορία:Βότανα
Κατηγορία:Σελινοειδή
Κατηγορία:Βρώσιμα σκιαδοφόρα
Κατηγορία:Λαχανικά
Κατηγορία:Αρωματικά φυτά
Κατηγορία:Φαρμακευτικά φυτά
Ποτενσιόμετρο

Το **δυναμικόμετρο** είναι αναλογικό ηλεκτρονικό εξάρτημα, με τρεις ακροδέκτες. Το δυναμικόμετρο είναι ένας μεταβλητός αντιστάτης που χρησιμοποιείται συνήθως ως διαιρέτης τάσης, για τη μεταβολή δηλαδή του ηλεκτρικού δυναμικού. Μπορεί να λειτουργήσει και ως ροοστάτης αν χρησιμοποιηθούν μόνο οι δύο ακροδέκτες, ο μεσαίος και ένας από τους δύο άλλους ακροδέκτες του.

## Κατασκευή και λειτουργία
thumb|right|100px|Σύμβολο για το δυναμικόμετρο
Το δυναμικόμετρο αποτελείται από μία αγώγιμη πλάκα πάνω στην οποία κινείται μία επαφή. Ανάλογα με την απόσταση της επαφής από την είσοδο του ρεύματος μεταβάλλεται και η αντίσταση που εμφανίζεται σε αυτήν την επαφή.

Τα υλικά που χρησιμοποιούνται συνήθως για την αγώγιμη πλάκα είναι η χρωμονικελίνη και η κωνσταντάνη. Πολλά φτηνά δυναμικόμετρα χρησιμοποιούν γραφίτη.

Αναλόγως της θέσης της μεταβαλλόμενης επαφής μεταβάλλεται η αντίσταση ανάμεσα σε αυτήν και τα δύο άκρα. Έτσι έχουμε έναν μεταβαλλόμενο διαιρέτη τάσης.

### Τύποι

#### Περιστροφικά ή Συρόμενα
Στα περιστροφικά δυναμικόμετρα η αγώγιμη πλάκα είναι σχήματος Ω και η επαφή κινείται με τη χρήση ενός στροφέα. Στα συρόμενα είναι μία ευθεία πλάκα ή σύρμα στο οποίο "σέρνουμε" την επαφή.

Τα περιστροφικά δυναμικόμετρα μπορεί να έχουν μηχανισμό ο οποίος να μετατρέπει την κίνηση ώστε να χρειάζεται πάνω από μία στροφή για να ολοκληρωθεί η μετατόπιση της επαφής-δρομέα από τη μία άκρη μέχρι την άλλη.

#### Γραμμικά (απλά) ή Λογαριθμικά
Στα γραμμικά δυναμικόμετρα η πλάκα έχει την ίδια ωμική αντίσταση οπότε η μεταβολή της αντίστασης γίνεται με γραμμικό τρόπο. Στα λογαριθμικά η πλάκα ή το σύρμα έχουν διαφορετική ωμική αντίσταση ώστε η μεταβολή της αντίστασης να γίνεται λογαριθμικά.

#### Διακόπτης
Τα δυναμικόμετρα μπορεί να έχουν ενσωματωμένο διακόπτη ώστε όταν η μεταβαλλόμενη επαφή φτάσει σε προκαθορισμένο άκρο να διακόπτεται τελείως η παροχή ρεύματος.

## Τιμές
Τα δυναμικόμετρα χαρακτηρίζονται από τη μέγιστη αντίσταση και τη μέγιστη ισχύ. Στα λογαριθμικά δυναμικόμετρα συνήθως αναφέρεται και η τιμή που παίρνει η αντίσταση όταν βρίσκεται στο κέντρο, σαν ποσοστό επί της τελικής τιμής.

## Χρήσεις
Τα γραμμικά δυναμικόμετρα χρησιμοποιούνται συνήθως όταν χρειάζεται οπτικός έλεγχος της θέσης της αντίστασης όπως στούς ισοσταθμιστές μίας κονσόλας ήχου.   

Λογαριθμικά δυναμικόμετρα χρησιμοποιούνται συνήθως σε κυκλώματα σχετικά με τον ήχο επειδή ο τρόπος που αντιλαμβάνεται ο άνθρωπος την ένταση του ήχου είναι λογαριθμικός.

## Παραπομπές


Κατηγορία:Ηλεκτρικά εξαρτήματα
Βραβείο Πάλμε

Το **Βραβείο Πάλμε** θεσπίστηκε στη μνήμη του σοσιαλιστή πολιτικού της Σουηδίας, Ούλαφ Πάλμε, το 1987. Αφορά την ενεργό δράση και την αφοσίωση των τιμωμένων στον αγώνα για την προάσπιση των ανθρωπίνων δικαιωμάτων, της ειρήνης και της ασφάλειας. Το βραβείο αποτελείται από ένα τιμητικό δίπλωμα και 75.000 δολάρια. 

## Τιμηθέντες με το Βραβείο Πάλμε

* 1987 Σιρίλ Ραμαπόζα (Νότια Αφρική)
* 1988 Ειρηνευτική Αποστολή των Ηνωμένων Εθνών υπό το Χαβιέρ Πέρες ντε Κουέγιαρ (Περουβιανός)
* 1989 Βάτσλαβ Χάβελ (Τσεχοσλοβακία)
* 1990 Αρλέμ Ντεζίρ (Γαλλία) και Οργάνωση SOS Ρατσισμός
* 1991 Διεθνής Αμνηστία 
* 1992 Αρζού Αμπντουλάγιεβα και Αναχίτ Μπαγιαντούρ
* 1993 Φοιτητές για το Σαράγεβο
* 1994 Γουέι Τζινσένγκ (Κίνα)
* 1995 Νεολαία της Φατάχ, Ηγεσία Εργατικής Νεολαίας και Ελευθερία Τώρα
* 1996 Casa Alianza υπό την ηγεσία του Μπρους Χάρις (Αμερικανός)
* 1997 Σαλίνα Γκεζαλί (Αλγερινή)
* 1998 Ανεξάρτητα ΜΜΕ στην πρώην Γιουγκοσλαβία, υπό τους Βέραν Μάτιτς (Σερβία), Σέναντ Πεκάνιν (Βοσνία-Ερζεγοβίνη) και Βίκτορ Ιβάντσιτς (Κροατία). 
* 1999 Σουηδοί αντιρατσιστές: Κούρντο Μπάκσι, Μπγιορν Φρις και η Θυγατρική Ομάδα στο Κλίππαν, που αντιπροσωπεύει τη λαϊκή κινητοποίηση ενάντια στον αυξανόμενο ρατσισμό και την ξενοφοβία στη χώρα. 
* 2000 Μπράιαν Στίβενσον (ΗΠΑ)
* 2001 Φαζλέ Χασάν Αμπέντ (Μπανγκλαντές) και εκπαίδευση κοριτσιών 
* 2002 Χανάν Ασράουι (Παλαιστίνη)
* 2003 Χανς Μπλιξ (Σουηδία)
* 2004 Λουντμίλα Αλεξέγιεβα, Σεργκέι Κοβαλιόφ, Άννα Πολιτόφσκαγια (Ρωσία)
* 2005 Αούνγκ Σαν Σου Κίι  (Μιανμάρ)
* 2006 Κόφι Ανάν (Γκάνα), Μοσάαντ Μοχάμετ Άλι
* 2007 Παρβίν Αρνταλάν (Ιρανή)
* 2008 Ντενίς Μουκουένγκε (Κονγκό)
* 2009 Κάρστεν Γιένσεν (Δανία)
* 2010 Εγιάντ αλ Σαράτζ (Παλαιστίνη/Λωρίδα της Γάζας)
* 2011 Λίδια Κάτσο (Μεξικό), Ρομπέρτο Σαβιάνο (Ιταλία)
* 2012 Ράντια Νασράουι (Τυνησία), Γουαλίντ Σαμί Αμπού Αλχάιρ
* 2013 Ρόσα Τάικον (Σουηδία)
* 2014 Χσου Γιουγού (Κίνα)
* 2015 Γκιντεόν Λεβί (Ισραήλ), Μίτρι Ράχεμπ (Παλαιστίνη)

## Εξωτερικοί σύνδεσμοι
* Ιστοσελίδα του βραβείου

Πάλμε
Μαύρη λίστα (ταινία)

Η **Μαύρη Λίστα**  (ολλανδικά: **Zwartboek**) είναι κινηματογραφική ταινία σε σκηνοθεσία του Πολ Βερχόβεν.

Πρόκειται για ένα πολεμικό θρίλερ το οποίο με έντονα χρώματα απεικονίζει την φρικαλεότητα των εγκλημάτων τόσο των ναζιστών όσο και των αντιστασιακών και τις απέλπιδες προσπάθειες για επιβίωση και δικαιοσύνη. Η πρωταγωνίστρια εμφανίζεται να ανακαλεί στη μνήμη της τα σκληρά γεγονότα της περιόδου του πολέμου, καθώς πλέον βρίσκεται σε κιμπούτς στο Ισραήλ.

## Πλοκή

Η ταινία περιγράφει την ιστορία της Ράχελ Στάιν (Καρίς Βαν Χούτεν) στα τέλη του Δεύτερου Παγκοσμίου Πολέμου. Η Ράχελ είναι Εβραία τραγουδίστρια η οποία ζούσε στο Βερολίνο πριν από τον πόλεμο και η οποία αναγκάστηκε να κρυφτεί από το ναζιστικό καθεστώς της κατεχόμενης Ολλανδίας. Συνεργάζεται με μέλη της Ολλανδικής αντίστασης όπως ο  Γκέρμπεν Κούιπερς και ο Χανς Άκερμανς και αγωνίζεται με κάθε τρόπο να εντοπίσει εκείνον που αφάνισε την οικογένειά της, ο οποίος πρόδιδε Εβραίους για να αποσπάσει τα τιμαλφή τους. Προσεγγίζει τον αξιωματικό των Ες-Ες Λούντβιχ Μούντσε στον αγώνα της να εντοπίσει τον προδότη. Μετά από έντονες ανατροπές, ανακαλύπτει ότι ο προδότης ήταν τελικά μεταξύ εκείνων που είχε εμπιστευτεί.

## Δείτε επίσης
* Κατάλογος των καλύτερων ταινιών

## Παραπομπές


## Εξωτερικοί σύνδεσμοι
* 
* Επίσημος ιστότοπος 
* Δημοσίευση της εταιρίας διανομής 
* Συνοπτικές πληροφορίες & φωτογραφικό υλικό 

Κατηγορία:Ολλανδικές ταινίες
Κατηγορία:Ταινίες του 2006
Κατηγορία:Αγγλόφωνες ταινίες
Κατηγορία:Γερμανόφωνες ταινίες
Κατηγορία:Ταινίες βασισμένες σε πραγματικά γεγονότα (Β΄ Παγκόσμιος Πόλεμος)
Κατηγορία:Βρετανικές θρίλερ ταινίες
Κατηγορία:Βρετανικές ταινίες της δεκαετίας 2000
Κατηγορία:Γερμανικές ταινίες
Κατηγορία:Ταινίες σε σκηνοθεσία Πολ Βερχόφεν
Κατηγορία:Γερμανικές θρίλερ ταινίες
Κατηγορία:Ταινίες παραγωγής Sony Pictures Classics
Κατηγορία:Βρετανικές πολεμικές ταινίες
Κατηγορία:Γερμανικές πολεμικές ταινίες
Κατηγορία:Ταινίες γυρισμένες στη Γερμανία
Κατηγορία:Ταινίες γυρισμένες στο Ισραήλ
Κατηγορία:Ταινίες γυρισμένες στην Ολλανδία
Συμμαχία των Τριών Αυτοκρατόρων

Η **Συμμαχία των Τριών Αυτοκρατόρων** (γερμ. *Dreikaiserbund*), ήταν μία συμμαχία που συνάφθηκε το 1873 μεταξύ των αυτοκρατόρων της Γερμανίας, Αυστροουγγαρίας και Ρωσίας, των τριών μεγαλύτερων δυνάμεων της Κεντρικής και Ανατολικής Ευρώπης εκείνη την εποχή. Είναι γενικά αποδεκτό ότι στόχος της ήταν η αντίσταση εναντίον των φιλελεύθερων μορφών κυβέρνησης που επικρατούσαν στη Δύση και ο ειρηνικός διακανονισμός των εδαφικών τους διαφορών (τόσο η Ρωσία όσο και η Αυστροουγγαρία διεκδικούσαν τα Βαλκάνια). 

Εκείνη την εποχή η Γερμανία κυβερνούνταν από τον Γουλιέλμο Α΄, η Αυστροουγγαρία από τον Φραγκίσκο-Ιωσήφ και η Ρωσία από τον Αλέξανδρο Β΄. Αυτοί οι συντηρητικοί ηγέτες έρχονταν σε εμφανή αντίθεση με τους φιλελεύθερους ηγέτες της Δυτικής Ευρώπης. Έτσι η Λίγκα κατέτασσε το σοσιαλισμό και το φιλελευθερισμό ως «μεγάλα δεινά». Η Λίγκα αποτελούσε μέρος του σχεδίου του Ότο φον Μπίσμαρκ να κρατήσει τη Γαλλία απομονωμένη διπλωματικά και να διατηρήσει τη Ρωσία και την Αυστροουγγαρία στο πλευρό της Γερμανίας.

Η διάλυση της Λίγκας επήλθε το 1878, ως αποτέλεσμα του συνεδρίου του Βερολίνου. Η Λίγκα δημιουργήθηκε και πάλι το 1881, αφού ο Μπίσμαρκ έπεισε μυστικά τη Ρωσία να επανέλθει, εν αγνοία της Αυστροουγγαρίας. Μετά την παραίτηση του Μπίσμαρκ, ο διάδοχος του Λέο φον Καπρίβι απέρριψε την πρόταση της Ρωσίας για ανανέωση της συμφωνίας, γεγονός που απογοήτευσε τόσο τον Ρώσο υπουργό εξωτερικών όσο και τον ίδιο τον Μπίσμαρκ. Η απομονωμένη Ρωσία θα στρεφόταν σταδιακά στη Γαλλία για να αντιμετωπίσει την απειλή της Διπλής Συμμαχίας της Γερμανίας και της Αυστοουγγαρίας.

Τριων Αυτοκρατοριων
Τριων Αυτοκρατιοριων
Τριων Αυτοκρατοριων
Κατηγορία:Βιέννη
Ευρωμπάσκετ 1989

Η διοργάνωση του Ευρωπαϊκού Πρωταθλήματος Καλαθοσφαίρισης του 1989 (γνωστό και ως **Ευρωμπάσκετ 1989**) ήταν η 26η, η οποία οργανώθηκε από τη FIBA Europe. Συμμετείχαν μόλις οκτώ εθνικές ομάδες. Το τουρνουά διοργάνωσε η Γιουγκοσλαβία και έλαβε χώρα στο Ζάγκρεμπ.

Το Ευρωμπάσκετ αυτό έχει ιδιαίτερο ιστορικό ενδιαφέρον γιατί ήταν το τελευταίο στο οποίο έλαβε μέρος η Σοβιετική Ένωση και έμεινε αλησμόνητο γιατί το κατέκτησε η Γιουγκοσλαβία, που ήταν ίσως η πιο πλήρης και η καλύτερη εθνική ομάδα όλων των εποχών στην Ευρώπη. Επίσης, για τελευταία φορά συναντήθηκαν σε Ευρωπαϊκό Πρωτάθλημα τέσσερις από τους κορυφαίους ευρωπαίους καλαθοσφαιριστές όλων των εποχών, δηλαδή ο Ντράζεν Πέτροβιτς, δεύτερος σκόρερ με 170 πόντους με 30 π. μ.ο. που ήταν ο πολυτιμότερος παίκτης (MVP) και δεύτερος σκόρερ της διοργάνωσης με την καλύτερη εμφάνιση 44 πόντους με αντίπαλο την Ιταλία, ο Νίκος Γκάλης, πρώτος σκόρερ με 175 πόντους με 35,6 πόντους μ.ο., ο Άρβιντας Σαμπόνις, στο κύκνειο άσμα του στη Σοβιετική Ένωση και ο Τόνι Κούκοτς.

## Τελική κατάταξη

## Αποτελέσματα
### Προκριματικός γύρος

Στον προκριματικό γύρο, οι ομάδες χωρίστηκαν σε 2 ομίλους των τεσσάρων ομάδων. Οι δύο πρώτες ομάδες συνέχισαν στον ημιτελικό γύρο, ενώ οι δύο τελευταίες οδηγήθηκαν στους αγώνες κατάταξης για τις θέσεις 5 ως 8.

#### Γκρουπ A

#### Γκρουπ B

### Φάση νοκ-άουτ
#### Τελική φάση

#### Θέσεις 5 ως 8

## Βραβεία

thumb|250px|Η νικήτρια ομάδα της Γιουγκοσλαβίας 

thumb |Ο Νίκος Γκάλης ήταν για τρίτη φορά πρώτος σκόρερ της διοργάνωσης 

## Συνθέσεις ομάδων
* **Γιουγκοσλαβία**:  Ντράζεν Πέτροβιτς, Τόνι Κούκοτς, Ζάρκο Πάσπαλι, Ζόραν Ράντοβιτς, Στόγιαν Βράνκοβιτς, Βλάντε Ντίβατς, Ντίνο Ράτζα, Ζόραν Κούτουρα, Πρέντραγκ Ντανίλοβιτς, Μάριο Πρίμορατς, Ζντράβκο Ραντούλοβιτς, Γιούρι Ζντοβτς
* **Ελλάδα**: Παναγιώτης Γιαννάκης, Αργύρης Καμπούρης, Νίκος Φιλίππου, Λιβέρης Ανδρίτσος, Παναγιώτης Φασούλας, Φάνης Χριστοδούλου, Νίκος Γκάλης, Ντίνος Αγγελίδης, Δημήτρης Παπαδόπουλος, Ντέιβιντ Στεργάκος, προπονητής: Ευθύμης Κιουμουρτζόγλου

## Παραπομπές


## Εξωτερικοί σύνδεσμοι
* FIBA Europe Eurobasket 1989



1989
Ευρωπαικο Πρωταθλημα Καλαθοσφαιρισης Ανδρων 1989
Ευρωπαικο Πρωταθλημα Καλαθοσφαιρισης Ανδρων 1989
Ευρωπαικο Πρωταθλημα Καλαθοσφαιρισης Ανδρων 1989
Κατηγορία:Ζάγκρεμπ
Σπερματικό υγρό

thumb|right|upright=1.4|Εικονογραφημένη ανάλυση του ανθρώπινου σπέρματος.
**Σπέρμα** γνωστό και ως **σπερματικό υγρό**, είναι ένα οργανικό σωματικό υγρό που περιέχει σπερματοζωάρια και παράγεται από τα γεννητικά όργανα αρσενικών ή ερμαφρόδιτων ζώων και μπορούν να γονιμοποιήσουν το θηλυκό ωάριο. Το σπέρμα παράγεται και προέρχεται από τη σπερματοδόχο κύστη, που βρίσκεται στη λεκάνη. Η διαδικασία που έχει ως αποτέλεσμα την αποβολή σπέρματος από το στόμιο της ουρήθρας ονομάζεται εκσπερμάτιση. Στον άνθρωπο, το σπερματικό υγρό περιέχει πολλά συστατικά εκτός από τα σπερματοζωάρια: πρωτεολυτικά και άλλα ένζυμα καθώς και η φρουκτόζη, είναι στοιχεία του σπερματικού υγρού που προάγουν την επιβίωση των σπερματοζωαρίων και παρέχουν ένα μέσο μέσω του οποίου μπορούν να κινηθούν ή να «κολυμπήσουν». Το υγρό είναι προσαρμοσμένο να απορρίπτεται βαθιά στον κόλπο και έτσι τα σπερματοζωάρια μπορούν να περάσουν στη μήτρα και να σχηματίσουν ένα ζυγωτό με ένα ωάριο.

Το σπέρμα είναι, επίσης, μια μορφή γενετικού υλικού. Στα ζώα, το σπέρμα έχει συλλεχθεί για κρυοσυντήρηση. Η κρυοσυντήρηση των ζωικών γενετικών πόρων είναι μια πρακτική που απαιτεί τη συλλογή γενετικού υλικού σε προσπάθειες για τη διατήρηση μιας συγκεκριμένης φυλής.

## Εξωτερικοί σύνδεσμοι
* 
* 


Κατηγορία:Πέος
Κατηγορία:Σωματικά υγρά
Κατηγορία:Ανδρική υγεία
Κατηγορία:Ανδρικό αναπαραγωγικό σύστημα
Λέο φον Καπρίβι

Ο **Γκέορκ Λέο Γκραφ φον Καπρίβι ντε Καπρέρα ντε Μοντεκουκκόλι** (γερμ.:*Georg Leo von Caprivi de Caprera de Montecuccoli*, 24 Φεβρουαρίου 1831 - 6 Φεβρουαρίου 1899) ήταν Γερμανός στρατηγός και πολιτικός, που διαδέχθηκε τον Μπίσμαρκ ως καγκελάριος της Γερμανίας. Ο Καπρίβι υπηρέτησε ως Γερμανός καγκελάριος από τον Μάρτιο του 1890 ως τον Οκτώβριο του 1894.

Γεννημένος στο Σαρλότενμπουργκ του Βερολίνου σε μία οικογένεια σλοβένικης καταγωγής, ο Καπρίβι μπήκε στο στρατό το 1849 και πήρε μέρος στον αυστροπρωσικό πόλεμο του 1866 και τον γαλλοπρωσικό πόλεμο του 1870-1871, στον τελευταίο ως μέρος του επιτελείου. Από το 1883 ως το 1888 υπηρέτησε ως αρχηγός του Αυτοκρατορικού Ναυαρχείου, μια θέση στην οποία έδειξε μεγάλο οργανωτικό ταλέντο. Διορίστηκε για λίγο διοικητής του Δέκατου Σώματος Στρατού στο Ανόβερο, πριν τον καλέσει στο Βερολίνο ο Γουλιέλμος Β' τον Φεβρουάριο του 1890. Εκεί, ο Καπρίβι ενημερώθηκε ότι ήταν η επιλογή του Κάιζερ, σε περίπτωση που ο Μπίσμαρκ απομακρυνόταν από την καγκελαρία. Πράγματι, μετά την παραίτηση του Μπίσμαρκ στις 18 Μαρτίου, ο Καπρίβι έγινε καγκελάριος.

Η καγκελαρία του Καπρίβι χαρακτηρίστηκε από αυτό που οι ιστορικοί ονομάζουν *Νέα Διαδρομή* (*Neuer Kurs*), με προσπάθειες συμφιλίωσης με τους Σοσιαλδημοκράτες στο εσωτερικό μέτωπο και με μία φιλοβρετανική πολιτική, που οδήγησε στην παραχώρηση του νησιού Ελιγολάνδη από τους Βρετανούς σε αντάλλαγμα για τον έλεγχο της Ζανζιβάρης, στο εξωτερικό μέτωπο. Το τελευταίο δημιούργησε δυσαρέσκεια στους οπαδούς της αποικιοκρατίας, ενώ η προτίμηση του Καπρίβι για το ελεύθερο εμπόριο προκάλεσε αντιδράσεις στους συντηρητικούς προστατευτιστές. Ο Καπρίβι επίσης πέτυχε να πάρει τη λεγόμενη Λωρίδα του Καπρίβι, που ένωνε τη Γερμανική Νοτιοδυτική Αφρική με τον ποταμό Ζαμβέζη. 

Το 1892, μετά από μία νομοθετική ήττα σχετικά με ένα νομοσχέδιο για την παιδεία, ο Καπρίβι παραιτήθηκε από Πρώσος Πρωθυπουργός και αντικαταστάθηκε από τον δούκα Μπότο τσου Όυλενμπουργκ, δημιουργώντας μία ιδιόμορφη διάκριση εξουσιών ανάμεσα στο Γερμανό καγκελάριο και τον Πρώσο πρωθυπουργό, που οδήγησε στην αντικατάσταση και των δύο από τον Πρίγκιπα Χλόντβιχ του Χόενλοε-Σίλινγκσφιρστ το 1894.

## Παραπομπές


Κατηγορία:Γερμανοί πολιτικοί
Κατηγορία:Γερμανοί στρατιωτικοί
Κατηγορία:Καγκελάριοι της Γερμανίας
Κατηγορία:Πρώσοι
Κατηγορία:Κόμητες της Γερμανίας
Κωνσταντίνος Γεωργακόπουλος

Ο **Κωνσταντίνος Γεωργακόπουλος** ήταν Έλληνας πολιτικός, νομικός και στρατιωτικός. Διετέλεσε πρωθυπουργός της υπηρεσιακής κυβέρνησης της Ελλάδας το 1952.

## Βιογραφία
Γεννήθηκε στην Τρίπολη στις 26 Δεκεμβρίου 1890. Σπούδασε νομική στο Πανεπιστήμιο Αθηνών και υπηρέτησε κατά τους Βαλκανικούς πολέμους ως έφεδρος αξιωματικός. Το 1915 κατετάγη στο Σώμα της Στρατιωτικής Δικαιοσύνης με το βαθμό του λοχαγού *(«κατ' εκλογήν»)*. Το 1923 αποστρατεύτηκε με το βαθμό του συνταγματάρχη και δικηγόρησε στην Αθήνα *(«Παρ' Αρείω Πάγω και Συμβουλίω Επικρατείας»)* μέχρι το 1951. Το 1928 πολιτεύθηκε με το Λαϊκόν Κόμμα και το 1935 διορίστηκε υφυπουργός «*παρά τω πρωθυπουργώ*» στην κυβέρνηση του Κωνσταντίνου Δεμερτζή. Διατήρησε τη θέση του και όταν ανέλαβε ο Ιωάννης Μεταξάς (13 Απριλίου 1936) μέχρι τις 6 Αυγούστου, οπότε διορίστηκε υπουργός Παιδείας του καθεστώτος της 4ης Αυγούστου (Κυβέρνηση Ιωάννη Μεταξά). Το 1938 (25 Νοεμβρίου) διαφώνησε με τον Μεταξά και παραιτήθηκε από υπουργός. Διετέλεσε υπηρεσιακός πρωθυπουργός από τις 3 Μαρτίου έως τις 17 Μαΐου 1958 και διεξήγαγε τις εκλογές της 11ης Μαΐου που ανέδειξαν νικητή τον Κωνσταντίνο Καραμανλή και Αξιωματική Αντιπολίτευση την Ενιαία Δημοκρατική Αριστερά (ΕΔΑ). Από το 1948 μέχρι τον θάνατό του ήταν Πρόεδρος του Ελληνικού Ερυθρού Σταυρού. Συμμετείχε σε πολλά Διοικητικά Συμβούλια οργανισμών και είχε τιμηθεί με πολλά παράσημα και μετάλλια. Απεβίωσε στην Αθήνα στις 26 Ιουλίου του 1973.

## Εξωτερικοί σύνδεσμοι
*ΓΓ της Κυβέρνησης - Η υπηρεσιακή κυβέρνηση του 1958
## Παραπομπές


Κατηγορία:Έλληνες στρατοδίκες
Κατηγορία:Πρωθυπουργοί της Ελλάδας
Κατηγορία:Έλληνες υπουργοί Παιδείας και Θρησκευμάτων
Κατηγορία:Έλληνες υφυπουργοί παρά τω Πρωθυπουργώ
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Πρόεδροι Ελληνικής Ολυμπιακής Επιτροπής
Κατηγορία:Έλληνες πολιτικοί του 20ού αιώνα
Υπηρεσιακή κυβέρνηση Κωνσταντίνου Γεωργακόπουλου 1958

Η **Υπηρεσιακή κυβέρνηση Κωνσταντίνου Γεωργακόπουλου 1958** (Μάρτιος - Μάιος 1958) σχηματίστηκε αμέσως μετά την παραίτηση της κυβέρνησης Καραμανλή με σκοπό την διενέργεια των βουλευτικών εκλογών της 11ης Μαΐου 1958. 

Κύριο έργο αυτής της κυβέρνησης ήταν η επανακατάθεση, συζήτηση και ψήφιση του νέου εκλογικού νόμου  της ενισχυμένης αναλογικής με το οποίο θα γίνονταν οι επερχόμενες εκλογές. Ύστερα από την συνεργασία των δυο μεγαλύτερων κομμάτων (ΕΡΕ και Κόμμα Φιλελευθέρων) και με την σύμφωνη γνώμη του Παλατιού και της Αμερικανικής πρεσβείας, η κυβέρνηση Καραμανλή είχε επεξεργαστεί και είχε φέρει προς συζήτηση στις 27 Φεβρουαρίου 1958, τον νέο εκλογικό νόμο, η κυβερνητική κρίση όμως που οδήγησε στην παραίτησή της δεν επέτρεψε την ολοκλήρωση της διαδικασίας. Έτσι, η διαδικασία ολοκληρώθηκε από την υπηρεσιακή κυβέρνηση Γεωργακόπουλου, η οποία  για αυτό τον λόγο  και σε αντίθεση με την κοινή πρακτική, εμφανίστηκε στην Βουλή, ζήτησε και πήρε ψήφο εμπιστοσύνης (255 υπέρ - 60 κατά - 1 αποχή) και στις 13 Μαρτίου κατέθεσε τον νέο εκλογικό νόμο, ο οποίος επικυρώθηκε από την Βουλή στις 29 Μαρτίου με 160 ψήφους υπέρ και 55 κατά. 

Νικητής των εκλογών αναδείχτηκε η ΕΡΕ. Η ΕΔΑ, στην εμφάνισή της σε εκλογές, ήρθε δεύτερη και κατέστη το κόμμα της αξιωματικής αντιπολίτευσης. Ο Κωνσταντίνος Καραμανλής σχημάτισε την τρίτη κυβέρνησή του στις 17 Μαΐου 1958.

## Σύνθεση υπουργικού συμβουλίου

* Πρωθυπουργός: Κωνσταντίνος Γεωργακόπουλος - (Πρόεδρος Ερυθρού Σταυρού)

* Υπουργός Προεδρίας της Κυβερνήσεως: Μιχαήλ Πεσμαζόγλου (δικηγόρος), αντικαταστάθηκε στις 22 Μαρτίου από τον Μιχαήλ Στασινόπουλο (μέλος του Συμβουλίου Επικρατείας
* Υπουργός Συντονισμού: Κάρολος Αρλιώτης (διοικητής Κτηματικής Τράπεζας)
* Υπουργός Εθνικής Αμύνης: Σωτήριος Στεργιόπουλος (στρατηγός ε.α.)
* Υπουργός Εξωτερικών: Μιχαήλ Πεσμαζόγλου
* Μόνιμος Υφυπουργός Εξωτερικών: Περικλής Σκέφερης 
* Υπουργός Δικαιοσύνης: Κωνσταντίνος Δημητρακάκης (τέως πρόεδρος Νομικού Συμβουλίου του Κράτους)
* Υπουργός Εσωτερικών: Κωνσταντίνος Γεωργακόπουλος, αντικαταστάθηκε στις 22 Μαρτίου από τον Νικόλαο Λιανόπουλο
* Υφυπουργός Εσωτερικών επί της Δημόσιας Τάξεως και Ασφαλείας: Στυλιανός Μανιδάκης - (στρατηγός ε.α.)
* Υπουργός Εθνικής Παιδείας και Θρησκευμάτων: Νικόλαος Λιανόπουλος - (τέως πρόεδρος ΑΣΔΥ), αντικαταστάθηκε στις 22 Μαρτίου από τον Γεώργιο Ράμμο (καθηγητής Πανεπιστημίου Αθηνών)
* Υπουργός Οικονομικών: Θεόδωρος Μερτικόπουλος (γενικός διευθυντής Υπουργείου Οικονομικών)
* Υπουργός Εμπορίου: Ιωάννης Παρασκευόπουλος (υποδιοικητής Εθνικής Τράπεζας)
* Υπουργός Βιομηχανίας: Ιωάννης Παρασκευόπουλος
* Υπουργός Συγκοινωνιών και Δημοσίων Έργων: Δημοσθένης Πίππας (καθηγητής Πολυτεχνείου)
* Υπουργός Γεωργίας: Χαράλαμπος Φραγκίστας (καθηγητής Πανεπιστημίου)
* Υπουργός Κοινωνικής Προνοίας: Σπυρίδων Αλεξ. Μαλασπίνας
* Υπουργός Εμπορικής Ναυτιλίας: Δημήτριος Τσάφος (ναύαρχος ε.α.)
* Υπουργός Εργασίας Ιωάννης Δ. Καποδίστριας (υφηγητής Πανεπιστημίου_
* Υπουργός Βορείου Ελλάδος : Παναγιώτης Σπηλιωτόπουλος

## Αναφορές


1958 03
1958
Κατηγορία:1958
Κωνσταντίνος Δόβας

Ο **Κωνσταντίνος Δόβας** (Κόνιτσα, 20 Δεκεμβρίου 1898 - Αθήνα, 24 Ιουλίου 1973) ήταν Έλληνας στρατιωτικός και υπηρεσιακός πρωθυπουργός από τις 20 Σεπτεμβρίου έως τις 4 Νοεμβρίου του 1961.

## Βιογραφία
### Στρατιωτική Σταδιοδρομία
Γεννήθηκε στην Κόνιτσα στις 20 Δεκεμβρίου 1898 όταν η κωμόπολη της Ηπείρου ήταν ακόμη υπό οθωμανική κυριαρχία. Γονείς του ήταν ο υπάλληλος γαλλικής εταιρείας καπνού, Θωμάς Δόβας από την Κόνιτσα και η Ευθυμία Β. Μπαμίχα από το Δέλβινο. Ο Δόβας πέρασε τα πρώτα παιδικά του χρόνια στα Ιωάννινα και ολοκλήρωσε τις γυμνασιακές του σπουδές στην Κέρκυρα.

Έπειτα εισήχθη στην Σχολή Ευελπίδων από την οποία αποφοίτησε το 1918 με το βαθμό του Ανθυπολοχαγού ενώ αργότερα σπούδασε στην Ανωτέρα Σχολή Πολέμου του Παρισιού. Έλαβε μέρος στον Α' Παγκόσμιο Πόλεμο, στη Μικρασιατική Εκστρατεία και στον Πόλεμο του 1940-41. Κατά τη διάρκεια της Κατοχής συμμετείχε στην οργάνωση «Επιτροπή Συνταγματαρχών» των Τσακαλώτου, Σπηλιωτόπουλου, Κιτριλάκη και Λιώση καθώς και στην οργάνωση «Θέρος», που δημιουργήθηκε από την επιτροπή και είχε ως σκοπό την προώθηση αξιωματικών του ελληνικού στρατού στη Μέση Ανατολή ή στις αντάρτικες οργανώσεις καθώς και τη συλλογή πληροφοριών κατά των δυνάμεων Κατοχής.

Μετά την Απελευθέρωση, όντας ταξίαρχος, διακρίθηκε ιδιαιτέρως κατά τη διάρκεια του Εμφύλιου πολέμου και κυρίως κατά τη Μάχη της Κόνιτσας μεταξύ του Εθνικού στρατού και του ΔΣΕ, που κράτησε από τις 25 Δεκεμβρίου του 1947 έως τις 4 Ιανουαρίου του 1948, κατά την οποία τραυματίστηκε ελαφρά.

Μετά τον Εμφύλιο έφτασε μέχρι του βαθμού του αντιστρατήγου και υπηρέτησε σε διάφορες επιτελικές και μάχιμες θέσεις, διατελώντας μεταξύ άλλων αρχηγός ΓΕΕΘΑ από το 1954 μέχρι το 1959. Το 1960 ανέλαβε Αρχηγός του στρατιωτικού οίκου του βασιλιά Παύλου.

### Υπηρεσιακός Πρωθυπουργός
Στις 20 Σεπτεμβρίου 1961 ορκίστηκε υπηρεσιακός Πρωθυπουργός και διεξήγαγε τις εκλογές της 29ης Οκτωβρίου 1961, για τις οποίες κατηγορήθηκε από σύσσωμη την αντιπολίτευση για «βία και νοθεία» καθώς η διεξαγωγή των εκλογών έγιναν μέσα σε κλίμα τρομοκρατίας με υποκινητές και αυτουργούς στρατιωτικούς και αξιωματικούς των σωμάτων ασφαλείας, οι οποίοι ήταν οργανωμένοι σε παραστρατιωτικές ομάδες και είχαν δράση ανεξέλεγκτη από το επίσημο κράτος. Παρέδωσε την Κυβέρνηση στον νικητή των εκλογών Κωνσταντίνο Καραμανλή στις 4 Νοεμβρίου του 1961. Τον Δεκέμβριο του 1964 και έπειτα από πιέσεις της Ε.Δ.Α. προς τον Πρωθυπουργό Γεώργιο Παπανδρέου, ο Δόβας αποχώρησε από την θέση του στο Παλάτι.

### Μετέπειτα δραστηριότητες
Συμμετείχε τον Δεκέμβριο του 1967 στο αποτυχημένο Κίνημα του Βασιλιά Κωνσταντίνου, εκπονώντας το σχέδιο δράσης μαζί με τον αντιστράτηγο Ι. Μανέτα. Απεβίωσε στις 24 Ιουλίου του 1973. Ήταν νυμφευμένος από το 1930 με τη Μικρασιάτισσα καθηγήτρια βιολιού, Μαργαρίτα Λευκιάδου.

## Παραπομπές


## Εξωτερικοί σύνδεσμοι
* Η υπηρεσιακή κυβέρνηση του 1961
* Τα χρόνια της βίας και της νοθείας
* Γενικό Επιτελείο Εθνικής Άμυνας: Διατελέσαντες αρχηγοί

Κατηγορία:Έλληνες αξιωματικοί του Στρατού Ξηράς
Κατηγορία:Πρωθυπουργοί της Ελλάδας
Κατηγορία:Έλληνες αντιστασιακοί
Κατηγορία:Αρχηγοί Γενικού Επιτελείου Εθνικής Άμυνας (Ελλάδα)
Ατομική και πυρηνική φυσική

Η Ατομική και Πυρηνική Φυσική είναι κλάδος της φυσικής που ασχολείται με σωματίδια που δεν είναι αντιληπτά από το ανθρώπινο μάτι αφού είναι εκατομμύρια φορές μικρότερα από αυτό.

Όπως αναφέρει και το όνομα του κλάδου, χωρίζεται σε:
 
*Ατομική Φυσική
*Πυρηνική Φυσική

Κατηγορία:Ατομική φυσική
Κατηγορία:Πυρηνική φυσική
Οργασμός

Ο **οργασμός** είναι μια ιδιαίτερη ψυχική και σωματική κατάσταση, το τελικό στάδιο της σεξουαλικής διέγερσης. Μπορεί να προκύψει ως αποτέλεσμα της συνουσίας όσο και από τον αυνανισμό. Παρατηρείται στον άνθρωπο αλλά και σε αρκετά θηλαστικά.

Ο οργασμός όπως και το προκαταρκτικό ερωτικό παιχνίδι είναι πολυδιάστατο θέμα και εξαρτάται από τα βιώματα, την ψυχολογική κατάσταση των δύο συντρόφων εκείνη την στιγμή όπως και τον χαρακτήρα του καθενός από τους δύο.

Κοινό γνώρισμα του οργασμού στους ανθρώπους είναι η εκσπερμάτιση για τον άντρα και για τη γυναίκα η σύσπαση των μυών των εσωτερικών γεννητικών οργάνων, έτσι ώστε να βοηθήσουν στην κατακράτηση του σπέρματος και τη γονιμοποίηση, ενώ παρατηρείται και μεγάλη ποσότητα υγρών, φαινόμενο γνωστό ως γυναικεία εκσπερμάτιση.

## Βιβλιογραφία
*The Myth of the Vaginal Orgasm by Anne Koedt (1970)
## Εξωτερικοί σύνδεσμοι

Κατηγορία:Σεξουαλικότητα
Κατηγορία:Ευφορικά
Μιχαήλ Στρίντζης

Ο **Μιχάλης-Γεράσιμος Στρίντζης** ήταν ηλεκτρολόγος μηχανικός περισσότερο γνωστός διεθνώς για το θεώρημα De Carlo- Strintzis και τη συμβολή του στους τομείς της επεξεργασίας σήματος και εικόνας και της βιοϊατρικής, ιδρυτής και διευθυντής του Ινστιτούτου Πληροφορικής και Τηλεματικής.

## Παραπομπές


Κατηγορία:Έλληνες ηλεκτρολόγοι μηχανικοί
Μυρίκη

Η **Μυρίκη** (επιστ. ονομ.: ***Myrica***) είναι γένος αγγειόσπερμων δικότυλων φυτών της τάξης των Μυρικώδη και της οικογένειας Μυρικοειδή. Περιλαμβάνει περίπου 50 είδη δέντρων ή θάμνων.

Τα δέντρα είναι είτε φυλλοβόλα είτε αειθαλή.

## Είδη
Τα γνωστότερα  είδη είναι τα εξής: 
*Το είδος Μυρίκη η γαλή (*Myrica gale*) θάμνος των εύκρατων περιοχών  του Βόρειου ημισφαιρίου με αρωματικά φύλλα που περιέχουν και ρητίνη. Το ύψος του θάμνου φτάνει τα 2 μέτρα , τα άνθη του είναι καλυμμένα με χνούδι και ο καρπός του είναι μικρός και σκληρός. Τα φύλλα του χρησιμοποιούνται στη φαρμακευτική και στον αρωματισμό της μπίρας. Παλαιότερα και κατά τον 16ο αιώνα οι μπύρες που έφεραν τον αρωματισμό από το φυτό θεωρούνταν υψηλής ποιότητας.
*Το είδος Μυρίκη η ερυθρά (*Myrica rubra*), δέντρο με ύψος που φτάνει τα 15 μέτρα και βρίσκεται στην Ιαπωνία, Νότια Κίνα, Φιλιππίνες, Κορέα  και καλλιεργείται για τους  καρπούς  του που χρησιμοποιούνται για την παρασκευή ποτού ,ενώ είναι και καλλωπιστικό σε διάφορα πάρκα.
*Το είδος Μυρίκη η κηροφόρος (*Myrica cerifera*), ψηλός θάμνος φύεται στις περιοχές της Βορείου Αμερικής από το καρπό του συλλέγεται κερί και χρησιμοποιείται για την παρασκευή κεριών.
*Το είδος Μυρίκη η πενσυλβανική (*Myrica pensylvanica*) που επίσης  ο καρπός χρησιμοποιείται για παρασκευή κεριών και στη σαπωνοποιία.
*Τέλος το είδος Μυρίκη η φάγια (*Myrica faya*) μικρό δέντρο ύψους 3-6 μέτρων που  βρίσκεται στις νήσους Αζόρες και στα Κανάρια νησιά.

## Παραπομπές


## Εξωτερικοί σύνδεσμοι

* 

Κατηγορία:Μυρικοειδή
Κατηγορία:Καλλωπιστικά φυτά
Κατηγορία:Αρωματικά φυτά
Κατηγορία:Φαρμακευτικά φυτά
Ευρωπαϊκό πρωτάθλημα καλλιτεχνικής παγοδρομίας

Το **Πανευρωπαϊκό Πρωτάθλημα Καλλιτεχνικού Πατινάζ** είναι σημαντική διοργάνωση της ISU. Από αυτή τη διοργάνωση αναδεικνύεται κάθε χρόνο ο πρωταθλητής Ευρώπης στις καλλιτεχνικές παγοδρομίες, ένα άθλημα που προσφέρει θέαμα. Οι αθλητές και αθλήτριες αγωνίζονται σε 4 κατηγορίες: στο απλό των ανδρών, στο απλό των γυναικών, στο χορό στον πάγο και στα ζευγάρια. Το Απλό ανδρών διεξήχθη για πρώτη φορά στο Αμβούργο το 1891, ενώ το Απλό γυναικών και τα Ζευγάρια ξεκίνησαν στη Βιέννη το 1930. Ο Χορός στον Πάγο διεξήχθη για πρώτη φορά στο Μπολτσάνο το 1954.

Η πιο πρόσφατη διοργάνωση έγινε στο διάστημα 20-26 Ιανουαρίου 2020 στο Γκρατς της Αυστρίας.

## Οι κάτοχοι των μεταλλίων
### Απλό ανδρών

### Απλό γυναικών

### Ζευγάρια

### Χορός στον Πάγο

## Συγκεντρωτικοί πίνακες μεταλλίων

## Παραπομπές


## Πηγές
* ISU Results: άνδρες  (9,90&nbsp;KB, αρχείο PDF)
* ISU Results: γυναίκες |8,97&nbsp;KB, αρχείο PDF)
* ISU Results: ζευγάρια|10,9&nbsp;KB, αρχείο PDF)
* ISU Results: χορός|9,26&nbsp;KB, αρχείο PDF)
* ISU Γενικοί Κανονισμοί 2006 |793&nbsp;KB, αρχείο PDF)
* ISU Ειδικοί και τεχνικοί κανονισμοί 2006|1,03&nbsp;MB, αρχείο PDF)

Κατηγορία:Διεθνείς αθλητικές διοργανώσεις της Ευρώπης
Γιελένα Ρομάνοβα

Η **Γιελένα Νικολάγιεβνα Ρομάνοβα** (ρωσ. *Елена Николаевна Рома́нова*, 20 Μαρτίου 1963, Βορόνεζ - 28 Ιανουαρίου 2007, Βόλγκογκραντ) ήταν Ρωσίδα ολυμπιονίκης του στίβου, στις μεσαίες αποστάσεις.

Γεννήθηκε στις 20 Μαρτίου 1963. Κέρδισε ένα χρυσό μετάλλιο το 1992 στους Ολυμπιακούς Αγώνες της Βαρκελώνης. Πέθανε στις 28 Ιανουαρίου 2007.

## Διακρίσεις

## Παραπομπές


Ρομανοβα Γελενα
Ρομανοβα Γελενα
Ρομανοβα Γελενα
Ρομανοβα Γελενα
Ρομανόβα
Σίντνεϋ Σέλντον

Ο **Σίντνεϊ Σέλντον** (αγγλ. **Sidney Sheldon**, 11 Φεβρουαρίου 1917 – 30 Ιανουαρίου 2007) ήταν Αμερικανός συγγραφέας. Οι γνωστότερες τηλεοπτικές δουλειές του είναι τα σενάρια των σειρών *[[I Dream of Jeannie]]* (1965-70), *[[Hart To Hart]]* (1979-84) και *[[The Patty Duke Show]]* (1963-66), ενώ έγραψε και πολλά εμπορικά επιτυχημένα βιβλία όπως το *[[Master of the Game]]* (1982).

Ο Σίντνεϊ Σέτστελ, όπως είναι το πραγματικό του όνομα κατάγονταν από Γερμανό πατέρα και Ρωσο-εβραία μητέρα. Το 1937 εγκαταστάθηκε στο Χόλιγουντ, όπου άρχισε να σκηνοθετεί δευτέρας διαλογής ταινίες. Για το σενάριό του στην ταινία *[[The Bachelor and the Bobby-Soxer]]* κέρδισε βραβείο Όσκαρ το 1947. 

## Βραβεία
Εκτός από το Όσκαρ σεναρίου, που κέρδισε το 1947, τιμήθηκε με ένα Βραβείο Τόνι (1959), για το μιούζικαλ *Redhead* και ένα Έμι για τη δουλειά του στην τηλεοπτική σειρά *[[I Dream of Jeannie]]*, που μεταδόθηκε από το τηλεοπτικό δίκτυο NBC. 

## Βιβλιογραφία
* *[[The Naked Face]]* (1970)
* *[[The Other Side of Midnight]]* (1973)
* *[[A Stranger in the Mirror]]* (1976)
* *[[Bloodline (novel)|Bloodline]]* (1977)
* *[[Rage of Angels]]* (1980)
* *[[Master of the Game]]* (1982)
* *[[If Tomorrow Comes]]* (1985)
* *[[Windmills of the Gods]]* (1987)
* *[[The Sands of Time]]* (1988)
* *[[Memories of Midnight]]* (1990)
* *[[The Doomsday Conspiracy]]* (1991)
* *[[The Stars Shine Down]]* (1992)
* *[[Nothing Lasts Forever (1994 novel)|Nothing Lasts Forever]]* (1994)
* *[[Morning, Noon and Night]]* (1995)
* *[[The Best Laid Plans]]* (1997)
* *[[Tell Me Your Dreams]]* (1998)
* *[[The Sky is Falling (novel)|The Sky is Falling]]* (2001)
* *[[Are You Afraid of the Dark? (novel)|Are You Afraid of the Dark?]]* (2004)
* *[[The Other Side Of Me (novel)|The Other Side Of Me]]* (2005)

## Παραπομπές


Κατηγορία:Αμερικανοί μυθιστοριογράφοι
Κατηγορία:Αμερικανοί θεατρικοί συγγραφείς
Κατηγορία:Αμερικανοί σεναριογράφοι
Κατηγορία:Αμερικανοί λιμπρετίστες
Κατηγορία:Αμερικανοί παραγωγοί ταινιών
Νγκουγιέν Μιν Τριετ

Ο **Νγκουγιέν Μιν Τριετ** (*Nguyễn Minh Triết*, 8 Οκτωβρίου 1942 - ...) είναι πολιτικός από το Βιετνάμ, μεταρρυθμιστής ηγέτης του Κομμουνιστικού Κόμματος της πόλης Χο Τσι Μιν, πρόεδρος της χώρας από το 2006 ως το 2011.

## Καριέρα
Γεννήθηκε στις 8 Οκτωβρίου του 1942. Για μεγάλο χρονικό διάστημα υπήρξε κυβερνήτης της επαρχίας Μπινχ Ντουόνγκ, της σημαντικότερης όσον αφορά τις επενδύσεις από το εξωτερικό μετά την πρώην Σαϊγκόν.

Εξελέγη στις 27 Ιουνίου του 2006 νέος πρόεδρος του Βιετνάμ στη θέση του Τραν Ντουκ Λουόνγκ, που αποχώρησε. Ο Τριετ, που ήταν και ο μοναδικός υποψήφιος για τη θέση αυτή, εξελέγη από την Εθνοσυνέλευση με ποσοστό 94,12%. Μία από τις πρώτες ενέργειες του Τριετ ήταν να προτείνει επίσημα τον υποψήφιο του Κόμματος, τον  Ντουνγκ, ως διάδοχο του πρωθυπουργού Φαν Βαν Κάι, ο οποίος παραιτήθηκε επίσης, σε ηλικία 72 ετών. 

Ο Νγκουγιέν επανεξελέγη σε εκλογές που έγιναν χωρίς καθολική ψηφοφορία στις 24 Ιουλίου του 2007 με ποσοστό 98,78%.

## Παραπομπές


## Εξωτερικοί σύνδεσμοι

*Συνέντευξη του πολιτικού στο περιοδικό ''Σπίγκελ''

Κατηγορία:Πρόεδροι του Βιετνάμ
Νγκουγιέν Ταν Ντουνγκ

Ο **Νγκουγέν Ταν Ντουνγκ** (*/ŋwiʔən˧˥ tən˧˥ zuʔŋ˧˥/*, 1949-) είναι πολιτικός από το Βιετνάμ και πρωθυπουργός της ασιατικής χώρας από τις 27 Ιουνίου 2006 έως τις 7 Απριλίου 2016.

## Βιογραφία
### Πρώτα χρόνια και εκπαίδευση
Γεννήθηκε στην επαρχία Κα Μάου (Cà Mau) του Νοτίου Βιετνάμ στις 17 Νοεμβρίου 1949. Το 1961 έγινε μέλος της στρατιωτικής πτέρυγας του Εθνικού Απελευθερωτικού Μετώπου του Νοτίου Βιετνάμ. Εργάστηκε ως γιατρός και ως νοσοκόμος. Κατά τον Πόλεμο του Βιετνάμ τραυματίστηκε τέσσερις φορές. Απέκτησε πτυχίο μπάτσελορ στις Νομικές Επιστήμες μετά το τέλος του πολέμου.

Έγινε μέλος του Κομμουνιστικού Κόμματος της χώρας στις 10 Ιουνίου του 1967. Στη συνέχεια υπηρέτησε ως μαχητής του στρατού και εξελέγη μέλος του Πολιτιμπιρό στο όγδοο, ένατο και στο δέκατο συνέδριο του κόμματος.
Το 1997-2006 ήταν αντιπρόεδρος της κυβέρνησης. Από το 1998 έως το 1999 υπηρέτησε ως διοικητής της Κρατικής Τράπεζας του Βιετνάμ.

## Πρωθυπουργία
Έγινε πρωθυπουργός στις 27 Ιουνίου του 2006, οπότε και ο διορισμός του εγκρίθηκε από την Εθνοσυνέλευση της χώρας. Τον διόρισε ο προκάτοχός του, Φα Βαν Κάι, ο οποίος αποσύρθηκε. Ο Ντουνγκ είναι σήμερα 4ος στην ιεραρχία του Κομμουνιστικού Κόμματος του Βιετνάμ.

Είναι ο πρώτος ανώτερος κομμουνιστής ηγέτης του Βιετνάμ που γεννήθηκε μετά την Επανάσταση του Αυγούστου το 1945 και ο νεότερος σε ηλικία πρωθυπουργός του Βιετνάμ, σε ηλικία 57 ετών.

Επανεξελέγη στις 25 Ιουλίου του 2007. Στις 26 Ιουλίου 2011 επανεξελέγη πρωθυπουργός με ποσοστό 94%.

## Παραπομπές



Κατηγορία:Πρωθυπουργοί του Βιετνάμ
Κούκα Μάμα

Στη μυθολογία των Ίνκας, η **Κούκα Μάμα** ή **Μάμα Κόκα** ήταν η θεότητα της υγείας και της ευτυχίας. 

Αρχικά, η Κοκαμάμα ήταν μια γυναίκα με έκλυτο βίο, που την κατασπάραξαν οι πολυάριθμοι εραστές της. Το σώμα της μεταμορφώθηκε στο πρώτο φυτό κόκας. Σύμφωνα με το μύθο, τα φύλλα της έφερναν υγεία κι ευτυχία και δίνονταν για μάσηση μόνο στους άνδρες που ικανοποιούσαν σεξουαλικά τις γυναίκες τους.

Κατηγορία:Μυθολογία Ίνκα
Καβιγιάσε

Η **Καβιγιάσε** (ισπ. **Cavillace**) ή **Καβιγιάκα**  (ισπ. **Cavillaca**) ήταν παρθένα θεότητα των Ίνκας.

Σύμφωνα με το μύθο, η Καβιγιάτσε έφαγε ένα φρούτο, που περιείχε το σπέρμα του **[[Μυθολογία Ίνκα#Θεότητες|Κονιράγια]]**, θεού της σελήνης και της γονιμότητας. Σύντομα, γέννησε ένα γιο. Κάλεσε όλους τους θεούς και ζήτησε να μάθει ποιος ήταν ο πατέρας του παιδιού. Κανείς δεν απάντησε κι εκείνη άφησε στο έδαφος το βρέφος, το οποίο σύρθηκε προς τον Κονιράγια.

Ντροπιασμένη η Κοβιγιάτσε, επειδή ο θεός της σελήνης ήταν ο πιο ενδεής από τους θεούς, άρπαξε το γιο της κι αυτοκτόνησε, πέφτοντας στη θάλασσα από τα βράχια των περουβιανών ακτών. Σύμφωνα με το μύθο, κι οι δυο μεταμορφώθηκαν σε ουάκα (ισπ. huaca). 

## Εξωτερικοί σύνδεσμοι
*Encyclopedia Mythica

Καβιγιατσε
Κατηγορία:Μυθολογία Ίνκα
Ίντι

Στη μυθολογία των Ίνκας, ο **Ίντι** είναι ο θεός του ήλιου, γιος του Βιρακότσα. Σύζυγός του θεωρείται η Μάμα Κίγια, θεά της σελήνης κι αδερφή του. 

Ο Ίντι είναι ο πιο σημαντικός από τους θεούς των Ίνκας, καθώς αντιπροσώπευε το Ζωοδότη Ήλιο, που έδινε το φως και τη θέρμη του στους ανθρώπους. Η λατρεία του ήταν διαδεδομένη στους αγρότες, που στρέφονταν σε αυτόν για καλή σοδειά.

Σύμφωνα με έναν αρχαίο μύθο, ο Ίντι έμαθε στο γιο του, Μάνκο Κάπακ, και στην κόρη του, Μάμα Όκλιο, τις τέχνες και τον πολιτισμό και τους έστειλε στη γη για να παραδώσουν τη γνώση αυτή στην ανθρωπότητα. Τους έδωσε ένα χρυσό ραβδί και τους διέταξε να χτίσουν έναν ναό και την πρωτεύουσα των Ίνκας στον τόπο που θα προσγειωνόταν το ραβδί. Έτσι δημιουργήθηκε η πόλη του Κούσκο, ενώ ο εκάστοτε αρχηγός θεωρούνταν η ζωντανή ενσάρκωση του Ίντι.

Ο Ίντι αναπαρίσταται συχνά σαν ένας χρυσός δίσκος με ανθρώπινο πρόσωπο. Σύμφωνα με ένα θρύλο, υπήρχε ένας μεγάλος χρυσός δίσκος που απεικόνιζε τον Ίντι, ο οποίος βρέθηκε στα χέρια των Ισπανών *κονκισταδόρες* το 1571 και στάλθηκε στον Πάπα. Από τότε δεν έχει βρεθεί ποτέ.

Προς τιμήν του Ίντι λάμβανε χώρα η γιορτή του Ίντι Ράιμι κατά το χειμερινό ηλιοστάσιο, περίπου στις 24 Ιουνίου για τους Ίνκας.

Κατηγορία:Μυθολογία Ίνκα
Μάμα Κίγια

Στη μυθολογία των Ίνκας, η **Μάμα Κίγια** (ισπ. Mama Quilla) ήταν θεότητα της σελήνης, ενώ σχετίζεται με το ημερολόγιο και τις γιορτές των Ίνκας. Είναι προστάτιδα του γάμου και των παντρεμένων γυναικών. Ενσάρκωσή της στη γη αποτελούσε η σύζυγος του Αυτοκράτορα των Ίνκας.

Σύμφωνα με έναν από τους ιδρυτικούς μύθους των Ίνκας, ήταν κόρη του Βιρακότσα και της Μάμα Κότσα, σύζυγος κι αδερφή του θεού ήλιου Ίντι. Παιδιά της ήταν ο Μάνκο Κάπακ, η Μάμα Όκλιο, ο Κον και ο Πατσακάμακ.

Κατηγορία:Μυθολογία Ίνκα
Κατηγορία:Θεότητες της σελήνης